
AL

Vă înaintăm, alăturat, RAPORTUL COMUN asupra proiectului de Lege pentru modificarea şi completarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, județean și local, trimis Comisiei juridice, de disciplină şi imunităţi și Comisiei pentru administraţie publică și amenajarea teritoriului, cu adresa nr. PL- x 599 din 16 decembrie 2013 şi înregistrat cu nr. 4c-11/1508 din 17 decembrie 2013, respectiv cu nr. 4c-6/589/2013.
     În raport cu obiectul şi conţinutul său, proiectul de lege face parte din categoria legilor organice.
     VICEPREŞEDINTE,                                                     VICEPREŞEDINTE,                                           
    Ciprian Nicolae NICA                                                    Laurențiu NISTOR



PARLAMENTUL  ROMÂNIEI

CAMERA DEPUTAŢILOR

	Comisia pentru administraţie  publică şi amenajarea teritoriului
Nr. 4c-11/1508/2013
Bucureşti, 2 iunie 2014
	Comisia juridică, de  disciplină  şi imunităţi

           Nr. 4c-6/589/2013



                                                                                                        PL x 599/2013                                                                                                                                                                                                                  
       RAPORT  COMUN
       asupra 
proiectului de Lege pentru modificarea şi completarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, județean și local

  În conformitate cu prevederile art. 95  din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere, în fond, cu proiectul de Lege pentru modificarea şi completarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, județean și local,  trimis cu adresa nr. PL x – nr. 599 din 16 decembrie 2013 şi înregistrat cu nr.  4c-11/1508/2013 şi cu  nr. 4c-6/589/2013.
 Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege la data de 10 decembrie 2013.

Consiliul Legislativ, prin avizul nr. 718 din 15 iulie 2013, a avizat favorabil, cu observaţii şi propuneri, iniţiativa legislativă.
Guvernul României a transmis un punct de vedere prin care nu susţine adoptarea iniţiativei legislative, cu nr. 1074/DRP din 13 februarie 2014.
Comisia pentru drepturile omului și problemele minorităților naționale a transmis un aviz negativ, cu nr. 4c-5/604 din 5 februarie 2014.

Comisia pentru industrii și servicii a transmis un aviz favorabil, cu nr. 4c-3/558/2013.

Proiectul de lege are ca obiect de reglementare modificarea şi completarea Legii nr. 255/2010 privind exproprierea pentru cauză de utilitate publică, necesare realizării unor obiective de interes naţional, judeţean şi local, în vederea urgentării procedurii de expropriere a terenurilor necesare desfăşurării lucrărilor publice de construcţii şi de exploatare a unor resurse naturale. În acest scop, se preconizează acordarea titularului licenţei de exploatare, a posibilităţii ca, la solicitarea autorităţilor publice locale, să realizeze din fonduri proprii şcoli, biserici, cimitire, instalaţii de alimentare cu apă, gaze, iluminat stradal sau altele asemenea, în vetre de sat sau în perimetre de reconstrucţie, care vor intra de drept în proprietatea autorităţilor publice locale, fără a fi necesară adoptarea unei hotărâri a Guvernului.


 Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului  au examinat proiectul de lege în şedinţe separate. 


Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 25 martie 2014. Din numărul total de 24 membri ai Comisiei pentru administraţie publică şi amenajarea teritoriului au participat la dezbateri 20 deputaţi. 


Membrii Comisiei juridice, de disciplină şi imunităţi au dezbătut proiectul de lege în şedinţa din 23 aprilie 2014. 

 La dezbateri au fost prezenţi 22 deputaţi, din totalul de 26 de membri ai Comisiei juridice, de disciplină şi imunităţi.

Cu ocazia dezbaterilor s-a constatat că soluţiile legislative cuprinse în textul iniţiativei legislative cuprind neclarităţi/lacune, generatoare de probleme privind interpretarea/aplicarea acestora, cu posibile consecinţe negative, potenţial litigioase, inclusiv sub aspectul afectării dreptului de proprietate privată (art. 44 şi art. 136 alin. (5) din Constituţia României, republicată) şi cu afectarea domeniului public, precum şi în raport cu legislaţia existentă, inclusiv în domeniul achiziţiilor publice (în cazul reconstruirii unor obiective), în care au fost transpuse reglementările comunitare aferente. De asemenea, s-a apreciat că ar fi trebuit să fie revăzut şi care este raportul dintre cuantumul despăgubirii şi costul reconstrucţiei imobilelor afectate de lucrările miniere, măsură care pare a fi la alegerea persoanei expropriate.

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru modificarea şi completarea Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, județean și local.

În raport cu obiectul şi conţinutul reglementării, proiectul de lege face parte din categoria legilor organice.

             VICEPREŞEDINTE,                                  VICEPREŞEDINTE, 
            Ciprian Nicolae NICA                                  Laurențiu NISTOR

          SECRETAR,                                                   SECRETAR, 
          Theodor-Cătălin NICOLESCU                              Radu BABUȘ                        

Consilier parlamentar,                                                                                           Consilier parlamentar,

       Paul Şerban                                                                                                            Roxana Feraru

